केशवानंद भारती
केशवानन्द भारती (9 दिसम्बर 1940 – 6 सितम्बर 2020) भारतीय हिन्दू महंत थे जो वर्ष 1961 से निधन तक भारतीय राज्य केरल के कासरगोड जिले में स्थित हिन्दू मठ एडनीर मठ के शंकराचार्य (प्रमुख) के रूप में कार्य किया। वो केशवानंद भारती बनाम केरल राज्य मामले में याचिकाकर्ता थे जिसमें भारतीय संविधान के आधारभूत लक्षण के सिद्धान्त की स्थापना हुई जिसके अनुसार भारतीय संसद को यह अधिकार नहीं है कि वो संविधान की आधारभूत संरचना में बदलाव कर सके। वो हिन्दू दर्शन के स्मार्त भागवत परम्परा और अद्वैत वेदान्त के अनुयायी थे।